tomron87/hebrew-wikipedia-sentences-corpus huggingface dataset:
בינואר 2026 פרסם בחשבון X (טוויטר) שלו כי גורמים זרים מחמשים את המפגינים באיראן בנשק חי, כי זו הסיבה למאות הרוגים בקרב אנשי המשטר האיראני וכי "כל אחד רשאי לנחש במי מדובר".
הציוץ זכה לתפוצה רחבה מאוד, כולל מאות מאמרים שהתייחסו אליו בכלי תקשורת רבים, ונתפס כאישור למעורבות ישראלית במחאות באיראן.
שר החוץ האיראני עבאס עראקצ'י שיתף את הציוץ וטען כי הוא מהווה התפארות מפורשת של ישראל בחימוש מפגינים ואישור גלוי לכך שישראל מנסה לגרור את ארצות הברית למלחמה מול איראן.
ראש האופוזיציה בישראל, יאיר לפיד תקף את הפרסום של מורג וטען כי הוא עוזר למשטר האיראני ומחליש את המפגינים.
מורג הוא רווק ומתגורר במושב זיתן שבשפלה.
אחותו ליאת לבנון-מורג היא משפטנית המשמשת מרצה למשפטים בקינגס קולג' בלונדון.
תמיר גילת (נולד ב-18 ביוני 1962) הוא עורך דין, איש עסקים, כדורגלן עבר ישראלי, מלווה רוחני ויושב ראש הקרן לחקר הסרטן בישראל (ICRF).
תמיר החל את דרכו המקצועית בראשית שנות ה-80 כשוער מכבי תל אביב, ובמקביל למד משפטים באוניברסיטת תל אביב.
בתום לימודיו התמחה במשרד ש.
הורוביץ ושות', והמשיך כעורך דין בתחום המסחרי.
בשנת 2000 פרש גילת מעיסוקו בעריכת דין, ולמד לתואר שני במנהל עסקים בתוכנית של בית הספר לניהול באוניברסיטת נורת'ווסטרן.
עם השלמת התואר עסק ביזמות בחברות בתחום הסלולר והאנרגיה.
בשנת 2013 התמנה ליושב ראש הקרן לחקר הסרטן בישראל.
ומשנת 2015 עד 2018 כיהן כממלא מקום יו"ר ההתאחדות לכדורגל בישראל.
בשנת 1993 נישא גילת ליעל נמרודי, והם התגרשו בשנת 2000.
עשור לאחר מכן התחתן גילת עם קרן נהרי, שהייתה עורכת דין מובילה בתחום הפלילים ונפטרה לאחר מאבק ממושך במחלת הסרטן.
לגילת שלוש בנות, אחת מנישואיו הראשונים ושתיים מהשניים.
במשך השנים עוסק גילת בלימוד ותרגול הפילוסופיה הבודהיסטית, ועוסק בהתנדבות כמלווה רוחני לחולי סרטן ובני משפחותיהם.
ב-2023 הוענק לו תואר דוקטור לשם כבוד מאוניברסיטת תל אביב על הישגיו בקידום חקר הסרטן כיו"ר הקרן לחקר הסרטן בישראל, והתנדבותו שתמכה באלפי חולי סרטן ומשפחותיהם.
בפברואר 2011 אובחן גילת עם שני סוגי סרטן: סרטן הלבלב וסרטן הכליה.
הפרוגנוזה לתוחלת חייו הייתה בין שלושה לשישה חודשים.
גילת עבר ניתוח ויפל לכריתת ראש הלבלב, כמו כן כריתת הכליה והופנה לטיפול כימותרפי.
לאחר כשלושה חודשים אובחנו גרורות של סרטן הלבלב בכבד של גילת.
הטיפול הכימותרפי הופסק, ונאמר לגילת שלא נותרו אפשרויות טיפול עבורו.
במקום זאת, הוצע לגילת להצטרף לניסוי קליני של תרופה ביולוגית שיועד לחולות סרטן השד והשחלה שהן נשאיות של המוטציה הגנטית BRCA.
מטרת הניסוי הייתה להאריך בחודשים ספורים את תוחלת החיים של המשתתפים.
לאחר 13 חודשים החליטה חברת התרופות לסיים את הניסוי, ומתוך 400 המשתתפים גילת היחיד שנותר כיום בחיים.
בשנת 2015 התפשטו גרורות של סרטן הכליה כמעט לכל איבריו הפנימיים של גילת, שבעקבותיו עבר ניתוח נוסף במסגרתו נכרתו או נחצו רוב איבריו הפנימיים.
לאחר הניתוח הצטרף גילת לניסוי קליני חדש בטיפול אימונותרפי, שהיה אמור להאריך את משך חייו עד 24 חודשים.
הניסוי קליני השני בו השתתף הניב גם הוא תרופה מצילת חיים, וגילת מטופל באימונותרפיה עד היום.
תמיר עידאן (נולד ב-13 בפברואר 1971, י"ח בשבט ה'תשל"א) הוא ראש מועצה אזורית שדות נגב משנת 2012, עורך דין בהכשרתו.
תמיר עידאן נולד וגדל ביישוב מעגלים שבמועצה האזורית שדות נגב, הבכור מבין שלושה אחים ובנם של שאול, שעלה מהאי ג'רבה שבתוניסיה, מנהל בית ספר ומפקח במנהל חברה ונוער במחוז דרום במשרד החינוך.
אימו, דבורה, ילידת הארץ הייתה מורה לחינוך מיוחד.
הוא למד בבית היסודי במעגלים ובישיבת בני עקיבא בית יהודה בכפר מימון.
את שירותו הצבאי החל כלוחם במערך הנ"מ, ועקב פציעתו עבר לשמש כמש"ק ממשל במינהל האזרחי בעזה.
לאחר שחרורו מצה"ל עבד בחברת עמיגור – ניהול נכסים בע"מ במגוון תפקידים ובשנת 2006 החל לעסוק בעריכת דין.
בבחירות שנערכו בשנת 2012 הגיש מועמדות לראשות המועצה וניצח את קודמו בתפקיד, מאיר יפרח, שכיהן שלוש קדנציות, בהפרש של שלושה קולות בלבד.
עקב מלחמת חרבות ברזל, לא נערכו במועצה האזורית הבחירות לרשויות המקומיות בפברואר 2024, ועידאן המשיך בתפקידו.
בבחירות לרשויות המקומיות שנערכו ב-19 בנובמבר 2024 נבחר לקדנציה נוספת ברוב של 76.96% מהקולות.
בתקופת כהונתו כראש המועצה האזורית שדות נגב הושקעו תקציבים ומשאבים רבים בנושא החינוך.
ובתקופתו הגיעה המועצה לשיעור של 98% זכאות לתעודת בגרות בשנת התשפ"א (כשנכנס לתפקידו, הממוצע עמד על כ-65%).
כחלק מההשקעה בנושאי החינוך, הוקם גן מדעי ופלנטריום בו לומדים התלמידים על החלל, מערכת השמש ותופעות הירח והכוכבים.
בתחילת 2024 זכתה המועצה בראשותו לראשונה בפרס חינוך ארצי, לאחר שיפור אחוזי הזכאים לבגרות בבתי הספר במועצה.
הוקמו מועדוני יום ופרויקטים המסייעים לבני הגיל השלישי ולאנשים עם מוגבלות במועצה.
עידאן הקים את המתנ"ס המקומי, המפעיל תחתיו את שירותי הפנאי והקהילה, ובתוכו הוקמו מרכז צעירים ומחלקת ילדים ונוער.
בתקופתו התבצעו עבודות לשיפור חזותי ועבודות נוף בכל יישובי המועצה, הוקמו מבנים חדשים ממוגנים, בהם גני ילדים, מעונות ובתי הספר, שופצו בתי כנסיות, מקוואות ומעונות יום.
עוד בתקופת כהונתו קיבלה המועצה פרס ניהול תקין.
בעקבות מלחמת חרבות ברזל ועקב אי העברת התקציבים גייס עידאן תרומות רבות אשר סייעו בחודשי המלחמה ליצירת המענים לתושבי המועצה, בהם פינוי יישובי עוטף ועורף.
עידאן חיזק את הקשרים עם יהודי התפוצות.
בעזרת קשרים אלו, גויסו בסוף 2023 ובתחילת 2024 תרומות שהגיעו לכדי כ-100 מיליון ש"ח לפיתוחה של המועצה.
הודות לתרומות אלו מוקמים בשטח המועצה מבני ציבור: מרכז רב תכליתי ממוגן הכולל מרכז הפעלה ומרכז חוסן מחודש, בריכה הידרותרפית ממוגנת, מבנה טיפת חלב, מרכז רב נכותי, ספרייה ופנימייה ממוגנת.
בשנת 2014 ולאחר מבצע צוק איתן, התקיימה פגישה של עידאן עם ראש הממשלה, בנימין נתניהו, בו הגה עידאן את הקמתו של יישוב חדש בשטחה המוניציפלי של שדות נגב.
היישוב החדש צפוי לקלוט כ-500 משפחות.
הקמתו של היישוב מתבצעת לצד תוכנית מתקדמת של כ-1,200 יחידות חדשות בהרחבות ביישובי המועצה.
בעקבות רציחתו של ראש המועצה האזורית שער הנגב לשעבר אופיר ליבשטיין בקרבות ב בראשית מלחמת חרבות ברזל.
היישוב ייקרא "אופיר", על שמו.
עידאן אשר משמש כראש המועצה בשדות נגב בכל סבבי הלחימה מאז 2014, הקים והתווה את מדיניות מטה החירום של המועצה.
בין היתר: גיבוש והבניית אופן השירות לתושב בזמני חירום, הקמת צוותי החירום ואופן קבלת ההחלטות והתווית סדר הפעולות במועצה בזמני חירום.
כמו כן, עידאן גיבש את אסטרטגיית מדיניות הרשות לכל תרחישי הייחוס שנעשו עד כה, תוך מענה לאתגרים הביטחוניים השונים.
כחלק מההגנה על תושבי שדות נגב, עידאן מיסד במועצה צוותי חוסן ישובי והקים חמ"לים ביישובי המועצה.
במסגרת תפקידו כראש מטה החירום, הוא מנהל את עבודת המטה מול פיקוד הדרום, פיקוד העורף ואוגדת עזה באופן ישיר.
עם תחילת טבח שבעה באוקטובר, ועוד טרם הידיעה בדבר חדירת המחבלים, הפעיל עידאן את נוהל החרום של המועצה והוציא הנחיות התגוננות של כניסה למרחבים מוגנים.
עידאן הוביל מאבק ניצי כנגד הממשלה ותקף תדיר את התנהלותה, חוסר תפקודה וההחלטות השגויות שהובילו לטבח שבעה באוקטובר.
לצד היותו ראש המועצה, עידאן משמש בתפקידים נוספים.
עידאן ידוע כבעל דעות ניציות בתחום הביטחוני ומצוטט תדיר כמי שתומך ומגבה את צה"ל בפעולותיו.
לשיטתו, הדרך להתמודד עם הטרור היא חלוקה בין האזרחים בעזה, אשר להם צריך לאפשר שגרת חיים תקינה עד כמה שניתן, ולאפשר אישורי עבודה בישראל באופן מדוד, לבין ארגוני הטרור, אשר על מדינת ישראל ליזום פעולות מנע, להילחם ולהגיב באופן נחרץ ללא כל דיחוי על כל פעולה מצדם.
עידאן מזוהה עם מאבקם של החקלאים בישראל והיה ממובילי המתנגדים לרפורמות החקלאיות אשר פגעו בחקלאים וקודמו בממשלות ישראל.
עידאן הקים את המרכז לסטודנטים לחקלאות (תיקון עולם) בשדות נגב, במסגרתה מגיעים סטודנטים ממדינות עולם שלישי ללמוד מחקלאים ישראליים באקדמית חמדת.
עידאן היה חבר במפלגת הליכוד.
ב-1 בנובמבר 2023 התפטר מהליכוד בשידור חי בערוץ 12 במחאה על התנהלות הממשלה ועל חוסר הטיפול הממשלתי באזרחים.
ואמר "אני קורא מכאן לכל חבריי חברי מרכז הליכוד לנקוט בצעד דומה נוכח המחדל האדיר!".
עידאן בעל תואר ראשון במשפטים, תואר ראשון נוסף במנהל ומדיניות ציבורית, ובעל תעודת בוגר של קורס דירקטורים מאוניברסיטת בן-גוריון בנגב.
עידאן מתגורר במושב שרשרת, נשוי לאילנית, אב לארבעה.
תמיר האס (נולד ב-1 במרץ 1984) הוא איש יחסי ציבור, יועץ אסטרטגי ואיש קריאייטיב.
משרדו, "תמיר האס יחסי ציבור", זכה ב ה-Golden World Awards בשנת 2023 שנחשב ל"תחרות האוסקר" של עולם יחסי הציבור הבינלאומי .
לאחר הזכייה, מונה האס לשמש כשופט בתחרות, שתתקיים בסוף שנת 2024.
את תחילת דרכו בתחום עשה אצל איש יחסי הציבור ודובר אגד, ממייסדי התחום מרדכי שיפמן.
לאחר מכן, עבד אצל מוטי מורל.
האס הקים משרד יחסי ציבור עצמאי בשנת 2016. בעבר כתב טורים לאתר ICE וביזפורטל בנושא תקשורת ויחסי ציבור.
בשנת 2020 ניהל האס קמפיין גיוס כספים עבור ארגון חסדי נעמי.
במסגרת הקמפיין, רואיינה ניצולת שואה בשם ז'ני רוזנשטיין.
בעקבות אותו קמפיין, הוזמנה רוזנשטיין להציג את ציוריה במשרדי חברת פייסבוק בישראל, כאשר הציורים אף הועמדו למכירה.
בשנת 2023 זכה האס בפרס Golden World Awards מטעם ארגון ה-IPRA, הארגון העולמי של עולם יחסי הציבור.
הקמפיין, אותו יזם האס עבור ארגון חסדי נעמי, היה תערוכת הזיכרונות הראשונה בעולם שציירה בינה מלאכותית.
בשנת 2024, נבחר לשמש כשופט בתחרות.
באוקטובר 2023, ניהל האס קמפיין לתליית שלט החטופים הגדול בעולם, הקורא להחזרת החטופים המוחזקים בעזה על ידי ארגון חמאס.
השלט נתלה על בניין דיור מוגן לב גנים נתניה.
בעקבות הפיצוץ בבית החולים הערבי אל-אהלי, כאשר חדשות BBC האשימו בשוגג בפיצוץ את צה"ל, ואז פרסמו התנצלות לאחר מכן, יזמו תמיר האס והפרסומאי טל ספיבק קמפיין חוצות בינלאומי בשם "עוזרים ל-BBC להפסיק להתנצל".
הקמפיין הציג את פרטי מערכת חדשות ה-BBC במקומות מרכזיים בעולם, ובו קראו לאזרחים לשלוח מידע מדויק ל-BBC.
בינואר 2026 יזם האס קמפיין מודעות ליום השואה הבינלאומי עבור ארגון זק"א: רוכב האופניים הצ'כי לוקאש קלמנט רכב כ-1,000 ק"מ ממחנה אושוויץ, כאשר המסלול שלו יוצר את הכיתוב Never Again.
תמיר מנדובסקי (נולד ב-1988) הוא סופר, איש עסקים, משקיע, יזם, מרצה ומגיש הסכת.
מחבר רב-המכר "השקעות לעצלנים" ובעקבותיו מגיש פודקאסט בעל אותו שם.
למד בכפר הנוער אשל הנשיא.
במהלך הלימודים שימש מגיש, מפיק ועורך ב"רדיו אשל הנשיא – fm106", תחנת הרדיו החינוכי הראשונה בישראל.
את שירותו הצבאי החל בקורס טיס, ולאחר שחתם ויתור, עבר לשרת כחובש קרבי בגדוד 931 שבחטיבת הנח"ל.
מנדובסקי הוא בוגר תואר ראשון ביחסים בין-לאומיים ותקשורת, ותואר שני בחקר סכסוכים מהאוניברסיטה העברית.
במהלך לימודיו כתב בעיתון הסטודנטים "פי האתון".
התפטר בעקבות אירועי צוק איתן, "שובו אחים" ורצח מוחמד אבו ח'דיר.
לאחר מכן עבד כחוקר הונאות בתעשיית הפינטק.
בשנת 2021 פרסם, בהוצאה עצמית, את הספר "השקעות לעצלנים: הדרך הפשוטה להשקעה ארוכת־טווח בשוק ההון", שהפך לרב-מכר, ודורג בראש מצעד מכירות הספרים שנתיים ברצף - בשנת 2023, וגם בשנת 2024. הספר מתאר גישת השקעה פסיבית בשוק ההון, המבוססת על רכישה עקבית של מוצרים מחקי מדדי מניות רחבים.
הספר מבוסס על מחקרים אמפיריים של זוכי פרס נובל לכלכלה ויליאם שארפ, יוג'ין פאמה ודניאל כהנמן, ומנסה לטעון כי השקעה פסיבית קבועה ועקבית במדדי מניות עולמיים, מגוונים ומובילים, תניב בטווח הארוך את התשואה הגבוהה ביותר, בניכוי דמי הניהול הנמוכים ביותר, תוך דחיית תשלומי מס לשנים רבות.
לאחר פרסום הספר הקים את חברת "אסיף השקעות".
בשנת 2022 השיק את הפודקאסט "השקעות לעצלנים", שהפך לפודקאסט המואזן ביותר בספוטיפיי בישראל.
הוא דורג בעשרת הפודקאסטים המואזנים בה בישראל לאורך שנת 2023.
לפי תחקיר כלכליסט, מנדובסקי הרוויח 2.5 מיליון שקלים עבור לקוחות שפתחו חשבונות בבית ההשקעות IBI דרך קישורי שותפים שמנדובסקי פרסם באתרו.
נכון ל-2025, עובד מנדובסקי גם עם מיטב, אקסלנס ופסגות ומקבל גם מהם תמלוגים על צירוף לקוחות חדשים.
בשנת 2024 נבחר על ידי האוניברסיטה העברית לרשימת 40 המנהיגים הצעירים עד גיל 40 מכלל בוגרי האוניברסיטה.
תמיר מנדובסקי נשוי, אב לשניים והתגורר ברמת גן עד יוני 2025, אז דירתו נהרסה במתקפת טילים איראנית במבצע עם כלביא.
בנובמבר 2025 רכש פנטהאוז בצפון תל אביב-יפו ב-21 מיליון שקלים.
תמיר חודורוב (1957 – 8 בספטמבר 2024) היה שחקן כדוריד וסוכן תיירות ישראלי.
הוא שיחק במשך 13 שנים במכבי ראשון לציון, עימה זכה בגביע המדינה בכדוריד הראשון בתולדותיה ב-1983, והופיע פעמים רבות במדי נבחרת ישראל בכדוריד.
חודורוב נולד בראשון לציון לדליה ויעקב חודורוב, שוער הפועל תל אביב ונבחרת ישראל בכדורגל.
יש לו שני אחים: עופר, האח הבכור, ואמיר, אחיו התאום.
ב-1972, בגיל 15 בלבד, הצטרף חודורוב לקבוצת הכדוריד של מכבי ראשון לציון, ובנוסף זומן לסגל נבחרת העתודה של ישראל למשחקי המכביה השמונה-עשרה ב-1973. הוא רשם עם הקבוצה הישגים רבים, בהם שתי אליפויות (1985 ו-1986) ושני גביעים (1983 ו-1986).
הזכייה בגביע ב-1983, אותה השיג עם אחיו עופר ואמיר, הייתה הראשונה בהיסטוריה של המועדון.
בעונת 1983/84 שיחק עם ראשון לציון בגביע המחזיקות והעפיל עימה לחצי הגמר, בו הפסידה לאלופה בסופו של דבר ברצלונה.
בנוסף הופיע פעמים רבות במדי נבחרת ישראל בכדוריד.
ב-1986, לאחר הזכייה בגביע המדינה השני עם ניצחון על הפועל רמת גן, פרש חודורוב מכדוריד.
לאחר שפרש מכדוריד הקים חודורוב סוכנות נסיעות, ונחשב לדמות מפתח בענף התיירות בישראל.
נפטר ב-8 בספטמבר 2024 ונטמן בבית עלמין גני אסתר שבעיר הולדתו ראשון לציון.
תמיר נמרודי (15 בנובמבר 2004 – 9 באוקטובר 2023) היה חייל צה"ל שנחטף ממנהלת תיאום וקישור לעזה במהלך קרב מת"ק עזה ב-7 באוקטובר 2023. עוד באותו היום פרסם חמאס תיעוד מהחטיפה, שבו הוא נראה כשהוא מובל על ידי המחבלים ללא סימני פציעה.
אולם, במשך שנתיים הוגדר תמיר כחטוף שגורלו אינו ידוע, תקופה שבה ניהלה משפחתו מאבק ציבורי ממושך.
מצבו התברר רק עם השבת גופתו לישראל ב-14 באוקטובר 2025. לאחר בדיקות מקיפות, העריך צה"ל כי הוא נהרג בשבי חמאס סמוך למועד חטיפתו.
במהלך מתקפת הטרור של חמאס על יישובי עוטף עזה, פלשו עשרות מחבלים למנהלת התיאום והקישור לעזה (המת"ק), בו שירת נמרודי כמש"ק חינוך.
החטיפה התרחשה בשלב מוקדם מאוד של הבוקר, כאשר עשרות מחבלי נוח'בה פשטו על בסיס המת"ק הסמוך למעבר ארז.
שלושת החיילים, ששירתו בתפקידים עורפיים ובעלי פרופיל רפואי נמוך (תמיר כמש"ק חינוך, רון וניק בתפקידי מטה), שהו יחד במיגונית.
רוב החיילים במפקידה הוכשרו לרמת רובאי מינימלית, וחלקם אף לא צוידו בנשק, תנאים אשר הקשו על הגנת הבסיס מפני מספרם הרב של המחבלים.
בסרטון שפרסם חמאס בשידור חי בשעה 07:20, הם נראו מובלים יחפים ובפיג'מות לעבר רכב שהמתין להם, כשהם מבוהלים אך ללא פציעות נראות לעין.
רון שרמן אף הספיק לשלוח הודעת פרידה לאמו דקות ספורות לפני שנלקח.
לאחר החטיפה לרצועת עזה הופרד נמרודי מבייזר ושרמן, ומרגע זה נותק עמו הקשר ולא התקבל ממנו אות חיים.
באוקטובר 2023 טען ארגון חמאס כי נמרודי נהרג כתוצאה מהפצצות חיל האוויר, אולם ידיעה זו לא אומתה.
בדצמבר 2023, במהלך פעילות מבצעית בג'באליה, חילצו כוחות צה"ל את גופותיהם של רון שרמן, ניק בייזר ואזרח נוסף, אליה טולדנו, מתוך רשת מנהרות.
תחקיר צה"ל שפורסם בספטמבר 2024 העלה כי השלושה נהרגו בסבירות גבוהה כתוצאה מהפצצת חיל האוויר בנובמבר 2023, שבה חוסל מפקד החטיבה הצפונית של חמאס, אחמד ע'נדור.
לפי הממצאים, הם נהרגו מתוצרי לוואי של התקיפה, ככל הנראה שאיפת גזים רעילים בתוך המנהרה, מבלי שהיה לצבא מידע מוקדם על הימצאותם שם.
במשך כשנתיים לא התקבל אות חיים מתמיר, ומשפחתו ניהלה מאבק ממושך להשבתו תחת חוסר ודאות כבד.
בחודש מאי 2025, בעקבות הערכת מצב של אגף המודיעין, הודיעה משפחתו כי קיים חשש כבד לחייו, וביום 14 באוקטובר 2025 הושבה גופתו לקבורה בישראל במסגרת עסקת החטופים השלישית.
עם השבת גופתו פורסם כי נמרודי נהרג כבר ב-9 באוקטובר 2023 כתוצאה מהפצצות צה"ל, יומיים בלבד לאחר שנחטף.
נמרודי היה בנם של אלון וחירות.
תמיר גולד (נולד ב־27 במרץ 2007) הוא כדורסלן ישראלי המשחק בעמדת פורוורד-סנטר בקבוצת מכבי תל אביב מליגת העל בכדורסל.
גולד גדל במחלקת הנוער של מכבי תל אביב.
אמו היא שירי גולד, שחקנית עבר בנבחרת ישראל בכדורסל וכיום מנהלת מחלקת הנשים והנערות במועדון.
בעונת 2024/25 שיחק בליגת העל לנוער ורשם ממוצעים של 13.2 נקודות, 6.2 ריבאונדים ו־43.8% לשלוש.
לקראת עונת 2025/26 צורף לסגל הבוגרים של מכבי תל אביב.
באליפות אירופה עד גיל 18 (2024) קלע בממוצע 8.1 נקודות למשחק.
באליפות העולם עד גיל 19 (2025) קלע בממוצע 7.7 נקודות למשחק.
תמיר קופרמן (נולד ב-13 בספטמבר 2007) הוא מחליק אמנותי על קרח ישראלי.
אלוף ישראל (2026), ארבע פעמים אלוף ישראל לנוער (2022–2025), אלוף בוואריה הפתוחה לנוער (2025), אלוף גביע דנקובה-סטביסקי (2025) ומקום שביעי באליפות אירופה (2026).
קופרמן נולד וגדל בתל אביב, ישראל.
בתחילת דרכו, התאמן באקדמיית אייס פיקס חולון.
ביוני 2022 עבר לניו ג'רזי והחל להתאמן באקדמיית אייס דרים בניו ג'רזי בהדרכתם של גלית חייט ויבגני קרסנופולסקי.
באליפות העולם לנוער שנערכה בדברצן, הונגריה בסוף פברואר 2025 סיים במקום 12 בתחרות ליחידים בתוצאה של 209.49 נקודות (תרגיל קצר: 68.17 נקודות ותרגיל חופשי: 141.32 נקדות).
באליפות אירופה שנערכה בשפילד, אנגליה בינואר 2026 סיים במקום שביעי בתחרות ליחידים בתוצאה של 230.17 נקודות (תרגיל קצר: 79.82 נקודות ותרגיל חופשי: 150.35 נקודות), 8.1 נקודות ממדליית ארד.
תְּמָנוּן החוף או תְּמָנוּן סְלָעִים (שם מדעי: Octopus vulgaris), הוא מין המשתייך לתמנונאים.
הוא בעל שמונה זרועות ציד ארוכות השוות באורכן, שעל כל אחת מהן שתי שורות של כפתורי הצמדה.
הוא בעל לסתות חומות חזקות ובלוטות רוק המפרישות חומר ארסי.
הוא טורף פעיל בשעות היום, וצד דגים, סרטנאים ולפעמים גם רכיכות באמצעות קידוח חור בקונכיותיהן.
בשעת סכנה הוא נוטה לברוח באמצעות זינוק-שחיה, תוך פליטת ענן דיו שחור וסמיך.
עונת הרבייה היא בתחילת האביב, ונקבת תמנון החוף מטילה את הביציות שלה (בין 400-120 אלף) במים רדודים, לאורך תקופה הנמשכת כחודש.
משך הדגירה על הביצים הוא 25–60 ימים, בהם הנקבה מפסיקה לאכול.
רבות מהנקבות מתות לאחר הבקיעה.
אורכו של תמנון החוף (כולל הזרועות) הוא 1.2 מטר אצל הנקבה, ו-1.3 מטר אצל הזכר.
זהו מין שכיח, אשר נמצא באזור הכרית, החופים הסלעיים ואף בעומק הים (עד לעומק של 292 מטר).
הוא נפוץ במזרח הים התיכון ובמערבו, במזרח האוקיינוס האטלנטי, בין איי בריטניה לסנגל, אנגולה ודרום אפריקה, ובמערב האוקיינוס האטלנטי, מאמריקה הצפונית עד פלורידה ואיי ברמודה.
מערכת העצבים: לתמנון המצוי קיים היעדר ייצוג סומטוסנסורי במערכת העצבים המרכזית (Hochner 2009).
בשונה מאורגניזמים אחרים ממשפחת הרכיכות, לתמנון המצוי ישנה מערכת עצבים מרכזית שונה.
מספר הנוירונים הכולל במערכת העצבים של התמנון מגיע ל-500 מיליון נוירונים, מתוכם מתרכזים כ-350 מיליון במערכת העצבים הפריפריאלית שבזרועותיו, בעוד ש-50 מיליון נוירונים מתרכזים במערכת העצבים המרכזית שלו.
מערכת העצבים המרכזית ומערכת העצבים הפריפריאלית יוצרים יחדיו מערכת משולבת, לפיה מערכת העצבים הפריפריאלית מעבירה כמות גדולה של מידע סנסורי למוח (Young, 1971).
ניכר כי מערכת העצבים הפריפריאלית שולטת במספר פעולות מורכבות שמבוצעות על ידי כל זרוע (Gutfreund, 2006).
מערכת אסטרטגית ייחודיות זו של פישוט השליטה המוטורית מאפשרת לתמנון לבצע משימות מורכבות ומתואמות.
תמלוגים הם התשלומים שמועברים לבעלים של נכס או זכות מסוימת, עבור השימוש בה.
לרוב מדובר בכסף המשולם לבעלי זכויות יוצרים על שימוש ביצירות, למשל השמעה של מוזיקה בתחנות רדיו, לסופרים על מכירת ספריהם או השאלתם או לבעלי פטנטים בקשר לשימוש בהמצאותיהם.
השימוש במונח תמלוגים יכול להתייחס גם לתשלומים הניתנים לבעל קרקע תמורת היתר לחיפוש משאבי טבע ולניצולם.
לדוגמה פסק-דין זודקביץ' (דיני מיסים), ו.
תמלוגים נקבעים, בדרך כלל, לבעלי הזכויות על ידי הסכם הנחתם בין בעל הזכויות ובין הרוצה להשתמש בקניין הרוחני או בפטנט.
התמלוגים יכולים להינקב באחוזים מתוך הרווח שנעשה מהשימוש בזכות או בנכס, בסכום קבוע עבור כל מוצר שנמכר או אפילו כסכום המשולם כל פרק זמן.
ככלל, גודל סכום הכסף נתון למשא ומתן בין בעל הזכויות או הפטנט והצד הרוצה להשתמש בהם.
כמו כן, ניתן למכור את הזכויות עצמן תמורת סכום חד-פעמי.
במקרה שכזה היוצר המקורי לא יקבל תמלוגים והם ישולמו לבעלים החדשים של הזכויות.
בישראל יבואנים רבים המייבאים סחורה ממותגת, ובה מוצרי הלבשה והנעלה, מוצרי חשמל ואלקטרוניקה, ועוד.
הלכה מרכזית בתחום זה היא "הלכת מרוידקס" שיסודה בפסק דין תקדימי משנת 2013.
תמנונאים או תְּמָנוּנִיאים (שם מדעי: Octopoda) הם סדרה של רכיכות ימיות המשתייכות למחלקת הסילוניות.
קיימים בסביבות 300 מינים של תמנונאים, המשתייכים למשפחות ולסוגים שונים.
הם נפוצים בכל רחבי האוקיינוסים, ובייחוד באזורי שוניות אלמוגים ובמים רדודים.
מקור השם תְּמָנוּן בא לתאר את שמונה זרועותיו, הנקראות גם משושים, והוא הלחם בין שתי מילים בשפה הארמית - "תְּמַנְיָא": שמונה, ו"נון", כלומר: דג.
שמו האנגלי, "Octopus", מקורו ביוונית: Oktōpod.
תיבת Oktō פירושה "שמונה", ו־Pod (או Pous) – "רֶגֶל".
אחת ההשערות התאורטיות לבעל חיים שישרוד וישגשג אחרי המין האנושי היא התמנונים, ולפיה הם יתפקדו כמין האינטליגנטי הבא של כדור הארץ.
ואלו הסיבות: קוגניציה מתקדמת, יכולת פתרון בעיות, יכולת שימוש בכלים, יכולת הסתגלות לסביבות משתנות, יכולות הסוואה ותקשורת יוצאות דופן.
ההשערה נובעת גם מאפשרות אבולוציונית הנוגעת לשהות ארוכה יותר מ-30 דקות (כמוכר בימינו) מחוץ למים, ולהתפתחות של מעין התקדמות/הליכה על יבשה.
תמנוניים (Octopodidae) - בה תמנון החוף
תמנוני מטריה (Opisthoteuthidae) - בה תמנון הפנקייק ותמנון דמבו
כמו שאר הסילוניות, גופם של התמנונאים מורכב מראש וגוף מרכזי דמוי שק שאליו מחוברות ישירות שמונה הזרועות (ומכאן מקור שמם).
זרועות אלו מכוסות פעמים רבות בכריות הצמדה, שמסייעות לתמנון להיאחז באובייקטים שונים.
ממחקר חדש עולה כי שתיים מהזרועות הן רגליים, כלומר משמשות לתנועה, בעוד 6 האחרות משמשות לאכילה ולאחיזת אובייקטים.זרועותיו הארוכות והגמישות של התמנון יכולות להתכופף לכל כיוון, להתפתל עם כיוון השעון או נגדו ולשנות אורך בכל נקודה.
נוסף על כך, על כל זרוע יש מאות כפתורי הצמדה, כל אחד יכול להיצמד לעצמים על ידי יצירת ריק (ואקום).
בניגוד לשאר הרכיכות, למרבית התמנונאים (אלה המשתייכים לתת-הסדרה Incirrina) אין כלל שלד חיצוני, פנימי או קונכייה, וכמעט כל גופם רך; איבר-דמוי-חניכיים, הדומה בצורתו למקור העופות, הוא החלק הקשה היחיד בגופם.
עובדת היותם נטולי-שלד הופכת אותם לגמישים מאוד, ומאפשרת להם להשתחל דרך חריצים קטנים ביותר.
לתמנונאים שלושה לבבות: שניים מהם מזרימים דם מבעד לזימים, ואחד אחראי למערכת הדם של שאר הגוף.
התמנונאים מתניידים על ידי זחילה או שחייה.
בשחייה, הם מתקדמים על ידי הזרמת מים דרך מעין משפך בשם סיפּוֹן, המצוי בבסיס הזרועות.
מין מצפון אוסטרליה המכונה תמנון מהלך, חי בבריכות סלעים ומסוגל לצאת מהמים ולהלך על היבשה כדי לעבור לבריכות אחרות.
מחקר מ-2009 שנעשה באוסטרליה ובדק מאות זנים של תמנונים ודיונונים, העלה את ההשערה כי כל המינים בסדרת התמנונאים ארסיים במידה כזו אחרת.
עם זאת, ידוע רק על סוג אחד של תמנון ארסי המסוכן לאדם: תמנון כחול-טבעות (blue-ringed octopus).
תמנון זעיר זה, שגודלו נע בין 12 ל-21 ס"מ, חי בחופי הים של יבשת אוסטרליה.
לתמנונאים שלושה מנגנוני הגנה עיקריים:
הזרמת דיו — הזרמת דיו מתוך שק מיוחד בגוף התמנון.
בעת סכנה, מרבית התמנונאים מסוגלים לפלוט ענן של דיו שחור, שמסייע להם להיעלם מעין הטורפים.
דיו זה מקהה ומעמעם ריח, מאפיין המסייע לתמנון כאשר הוא נמלט מטורף המסתייע בחוש הריח כדי למצוא את טרפו, כגון כריש.
שינוי צבע (לצורכי הסוואה) — הסוואת התמנונאים מתאפשרת הודות לתאים מיוחדים המסוגלים לשנות את הצבע, מידת ההחזר והעמימות של העור.
הכרומטופורים (תאים מכילי פיגמנטים) מכילים פיגמנטים צהובים, כתומים, אדומים, חומים ושחורים; אצל מרבית המינים הכרומטופורים מכילים שלושה מהפיגמנטים הללו, ואילו בחלק מהמינים שניים או ארבעה.
תאי עור מסוגים אחרים יכולים להיראות כצבועים בצבעים זרחניים שונים, או לצבוע את העור בלבן.
שינויי צבע אלו עשויים לשמש גם לתקשורת בין התמנונאים, או לאזהרת בעלי חיים אחרים.
ניתוק איברים — פעולה המכונה "אוטוטומיה" (קטיעה עצמית של איבר פגוע; ביוונית: autos = עצמו, tomos = חיתוך) - כאשר הם מותקפים, תמנונאים מסוימים יכולים לנתק איברים מגופם, כדי שהטורף יתמקד בזרוע המנותקת ולא בתמנון עצמו.
התמנונאים נמצאים בכל רחבי האוקיינוסים.
בית גידול נדיר של תמנונאים, השלישי בעולם, נמצא ב-2023 בעומק של 3 ק"מ מול חופי הים של קוסטה ריקה.
תוחלת חייהם של התמנונאים קצרה יחסית, ומינים מסוימים לא מאריכים לחיות יותר משישה חודשים.
מינים גדולים יותר, כמו Enteroctopus dofleini, יכולים להגיע לגיל חמש שנים, אם התנאים הסביבתיים מיטיבים איתם.
הרבייה היא אחת מסיבות המוות העיקריות: הזכרים חיים רק חודשים מספר לאחר ההזדווגות, והנקבות מתות זמן קצר לאחר בקיעת הביצים.
הנקבות כמעט ואינן אוכלות במשך התקופה שבין הטלת הביצים לבקיעתן, אך הרעב איננו סיבת המוות.
הפרשות הורמונליות משתי בלוטות בגוף התמנון הן הסיבות למוות המתוכנן-גנטית.
נקבת התמנון מטילה מספר רב של ביצים (שמשתנה בין המינים השונים), ובמינים מסוימים היא שומרת עליהן עד לבקיעתן.
התמנונאים הם בעלי חיים אינטליגנטיים - כנראה האינטליגנטים ביותר מבין חסרי החוליות.
מידת האינטליגנציה של התמנונאים נתונה במחלוקת בקרב החוקרים, אך מבוכים וניסויי פתרון בעיות הראו שהם בעלי זיכרון לטווח הארוך והקצר.
לפי חלק מהחוקרים, התמנונאים גם מפגינים יצירתיות, והם בעלי יכולת למידה.
בתנאי מעבדה, ניתן לאמן בקלות יחסית תמנונאים לזיהוי צורות ודוגמאות שונות.
נטען אף שהם בעלי יכולת למידה מתוך תצפית, אך טענה זו שנויה במחלוקת.
תמנונאים גם הפגינו התנהגות שנראית כמשחק: זריקה ותפיסה של בקבוקים או חפצים אחרים בזרמי האקווריום.
תמנונאים לעיתים עוברים מהאקווריום שלהם לאקווריומים אחרים בחיפוש אחר מזון, ולעיתים אף עולים על סירות-דיג בחיפוש אחר שאריות סרטנים.
לתמנונאים מערכת עצבים מורכבת, שרק חלקה ממוקם במוח: שני שלישים מתאי העצב של התמנונאים מצויים בזרועותיהם.
מינים מסוימים של תמנונאים, כגון Thaumoctopus mimicus, מזיזים את זרועותיהם באופן שמחקה את תנועותיהם של יצורים ימיים אחרים.
באופן חריג נמצאו תמנונים שעשו שימוש בכלים.
במחקר שנערך באוניברסיטה העברית בירושלים הגיעו החוקרים למסקנה כי המערכת העצבית המיוחדת מאפשרת לתמנון לשלוט בכל זרוע בנפרד מבלי להפריע זו לזו.
בזמן זחילה של התמנון, לכל כיוון קיימת זרוע שתדחוף, ללא צורך בסיבוב הגוף.
במעבדה נצפה שינוי צבע המזכיר טריפה בזמן שינה, מה שיכול להצביע על כך שייתכן שתמנונים חולמים.
בשנת 2021, קבע מחקר שבוצע בבית הספר לכלכלה של לונדון כי דיונונים, לצד תמנונים וסרטנים, הם יצורים בעלי תודעה אשר "מסוגלים להרגיש כאב, עונג, רעב, צמא, חמימות, אושר, נחמה והתרגשות".
מינים רבים של תמנונאים נאכלים על ידי האדם, והם מפֵירות הים הנפוצים ביותר.
את הזרועות, וכן חלקים אחרים של הגוף, מבשלים בדרכים שונות, בהתאם למתכון ולמין התמנון.
התמנון הוא מרכיב הנמצא בשימוש במטבח הים-תיכוני ובמטבחים מזרח-אסייתים, ובפרט במטבח היפני.
אף-על-פי שלא קל להחזיק את התמנונאים בשבייה, יש המגדלים אותם באקווריומים פרטיים.
בזכות יכולת הניידות שלהם, האינטליגנציה והגוף הרך, תמנונאים יכולים לברוח לעיתים מהאקווריום, או לעבור לאקווריום שכן.
על פי ההלכה היהודית, התמנון אינו כשר ואסור לאכילה.
בשנות ה-60 של המאה ה-20 הייתה היאבקות בתמנונים ענף ספורט פופולרי בארצות הברית.
יצרו המתעתע, מסתוריותו, זרועותיו הפתלתלות, וגופו השונה מרוב בעלי החיים, הקנו לנבלים בסרטים שונים דמות או מראה המזכיר תמנון.
אורסולה היא המכשפה בבת הים הקטנה
דוקטור אוקטופוס אחד האויבים של ספיידרמן
קפטן דייווי ג'ונס מסדרת הסרטים שודדי הקאריביים (סדרת סרטים) הוא תמנון.
בסרט Contact החייזרים דומים במראם לתמנונים.
ייתכן שההקבלה היא כיוון שתמנונים ידועים באינטיליגציה שלהם.
בקרב הפותח את הסרט שומרי הגלקסיה: חלק 2 נאבקים הגיבורים ביצור בעל גוף תחתון תמנוני.
החייזרים התמנוניים בסרט מלחמת העולמות (סרט, 1953) נבחרו להיות ברשימת מאה שנים...
בספר מלחמת העולמות מ-1898 החייזרים הם בעלי גוף תמנוני.
תמלילן (בגרסה האנגלית: Microsoft Write ובגרסת הווינדוס: Windows Write) הוא תוכנת מעבד תמלילים פשוטה מבית מיקרוסופט, אשר נכללה בגרסאות 1.0 עד של ווינדוס.
מעבד תמלילים זה היה פשוט ביותר, שנעדר אפשרויות עיצוב מורכבות (דוגמת טבלאות, הערות שוליים או טורי טקסט).
הסיומת של קובצי תמלילן הייתה WRI.
החל מגרסת חלונות 95 הוחלף 'תמלילן' במעבד תמלילים מתקדם יותר, בשם כתבן.
גרסאות למחשבי מקינטוש ואטארי ST יצאו בשנים 1987 ו-1988 בהתאמה.
תמלילן נעדר ממערכות ההפעלה החדשות של מיקרוסופט.
תמכה (שם מדעי: Anthriscus cerefolium), היא צמח תבלין חד-שנתי בסוג סְיָגִית שבמשפחת הסוככיים, שמקורה בקווקז, אך הופצה על ידי הרומאים לכל רחבי אירופה.
התמכה משמשת בעיקר כמרכיב להכנת מרק וכתבלין לירקות ולסלט.
התמכה גדלה לגובה של 70-20ס"מ.
פרחיה לבנים, בתפרחות קטנות שקוטרן 5-2.5 סנטימטר.
אורכו של הפרי הוא בין 7 ל-11 מילימטר ורוחבו כ-1.5 מילימטר והוא מעוקל קמעה.
הפרי הבשל צבעו שחור מבריק ושטח פניו חלק.
לכל חלקי הצמח יש ריח דומה לאניס והם שעירים (למעט הפרי).
השמן האתרי שהתמכה מכילה קובע את טעמה.
השמן האתרי מורכב מ-60% אסטרגול ו-30% דימטוקסי-אליבנזן.
התמכה מכילה כמות רבה יחסית של ברזל ומגנזיום.
תמכת הבר צומחת במערב אסיה, דרום אירופה הבלקן והקווקז.
ניתן למצוא אותה ביערות, בחורשות ובשולי כרמים.
תמכה תשגשג בקרקע קלה, עשירה ומנוקזת היטב.
התמכה המבויתת מגודלת כמעט בכל רחבי אירופה כגידול חקלאי.
רצוי לגדל אותה בקרקע לחה ובחצי-צל כדי למנוע צמיחה מהירה מדי ופריחה של הצמח.
בארץ גדל בר מין אחר בסוג סייגית - סייגית מבריקה (Anthriscus lamprocarpus).
את קטיף העלים ניתן להתחיל 45 עד 60 יום ממועד הזריעה.
בזמן זה ניתן לקטוף אף מספר פעמים, לפי כמות הדישון הניתנת.
את הקטיף יש לסיים לפני תחילת הפריחה.
את התמכה משווקים במצב מוקפא או מיובש, אם כי בייבוש אובד חלק מן הטעם.
התמכה נקראת גם "הפטרוזיליה לאניני הטעם" ועליה משמשים בעיקר כתבלין במרק, בסלטים וברטבים.
היא מרכיב בתערובת תבלינים צרפתית מוכרת - Fines herbes.
בנוסף, משתמשים בה לתיבול עוף, פירות ים וירקות.
לתמכה יש טעם המזכיר במקצת את השוש (לקריץ).
בגינות רבות מגדלים את התמכה כדוחת חשופיות טבעית.
ברפואה העממית השתמשו בתמכה כתחליב לניקוי העור, כמטהר דם וכתוסף אמבטיה לנשים הרות.
תמליל אוטומטי הוא קטע תמליל באורך משתנה, מוכן וזמין מראש בזיכרון המחשב ומוצע כתוספת למסמך עבור מי שמחבר אותו, על ידי תוכנת מחשב (כגון מעבד תמלילים), בזמן חיבורו או עריכתו.
תמליל אוטומטי חוסך מזמנם של אנשים, שמקלידים מסמכים רבים בעלי תוכן דומה, או משמש כאביזר טכנולוגיה מסייעת, המשפר את תפקוד ההקלדה של אנשים עם לקות.
לקות כזו יכולה להיות לקות תנועה, המאטה את קצב ההקלדה או הופכת אותה למעייפת או כואבת, דיסגרפיה – הפרעה קוגניטיבית המתבטאת בטעויות איות תדירות או חוזרות ונשנות, או לקות דיבור שבגללה המשתמש נצרך להיעזר במחשב כאביזר תקשורת תומכת וחליפית ודורשת ממנו להקליד במהירות דומה למהירות דיבור כדי להיות מובן לזולתו.
דוגמאות לתוכנות, תת-תוכנות (מודולים) וחומרות המציעות תמליל אוטומטי:
תְּמִירוֹן מָצוּי (לעיתים מכונה גם: אֶרֶךְ רָגְלַיִם, שם מדעי: Himantopus himantopus) הוא מין של עוף ממשפחת הסייפניים.
לתמירון רגליים ארוכות ומכאן שמו.
הוא נפוץ ממערב אפריקה ועד אירופה ליד מקווי מים רדודים (בריכות דגים, אגמים ונחלים).
רגליו גבוהות ודקות ומקורו ארוך ודק.
משקל התמירון מגיע עד 160 גרם, ואורך גופו מגיע עד 36 ס"מ.
גב התמירון, כנפיו ומקורו שחורים, רגליו ורוד כהה ושאר גופו לבן.
התמירון ניזון לרוב מחרקים, סרטנים קטנים, רכיכות, דגים וראשנים.
התמירון חי בלהקות קטנות, חלקן נודדות.
בישראל ישנן מושבות קבע של תמירונים ובנוסף ישנם תמירונים שחורפים בישראל (הם מגיעים בסתיו ועוזבים עם בוא האביב).
הזכר בונה קן בקרבת אזור מים, או לחלופין בונה מעין גבעה בתוך מים רדודים.
הזכר מזמין את הנקבה להצטרף אליו לבניית הקן באמצעות קולות וזריקת עשב אשר משמש לבניית הקן אל עבר הנקבה.
כאשר הנקבה מצטרפת אל הזכר הם בונים את הקן יחדיו בעזרת עשבים וגבעולים שונים.
את הקן נוהג התמירון לחזק בעזרת אבנים.
שני בני הזוג דוגרים על הביצים כאשר הם מתחלפים כל כמה שעות.
כאשר ההורה המחליף חוזר לקן הוא נוהג להביא עימו חומרי קינון לחיזוק הקן והגדלתו מפני הסכנות של המים המקיפים את הקן.
הדגירה נמשכת בין שלושה לארבעה שבועות לאחריהם בוקעים אפרוחים בצבע צהוב-שחור.
בדומה לכמה עופות מים אחרים, כשטורף מתקרב לקן ובו גוזל, האם מתנהגת כפצועה כדי למשוך אליה את הטורף.
כשהטורף מתקרב אליה יתר על המידה, היא מתרחקת ממנו (לכיוון הרחוק מהקן) ומתחזה שוב לפצועה וחוזר חלילה.
תִּמְלַחַת היא תמיסת מי מלח (בעיקר מלחים המורכבים מיונים של כלור, גופרה, נתרן, סידן ואשלגן) שמליחותה גבוהה ממליחותם של מי ים.
על פי הגדרות המשרד להגנת הסביבה תמלחת היא "מים המכילים מלח שמקורו בפעולה של מתקן לריכוך יונים ("תמלחת נקייה") או בתהליך ייצור של מפעל".
לתמלחות השפעה סביבתית מרחיקת לכת משום שבשל מסיסותם של המלחים, הזרמת תמלחות לקרקע עלולה לפגוע בה בצורה קשה, וחלחול של תמלחת למי תהום עלול לזהמם ולהופכם לבלתי ראויים לשתייה (טון אחד של תמלחת עלול לזהם אלפי מטרים מעוקבים מים).
לכן קיימות תקנות לסילוק תמלחות לים, בין אם על ידי הזרמה ישירה לים (על ידי מפעלים סמוכים לחוף) או באמצעות מכליות לאתרים מורשים על חוף הים, בכפוף להיתרים.
תמלחות משמשות בתעשיית המזון (למשל לשימור מזון בהחמצה או בכבישה, כנוזל קירור בעל טמפרטורת קיפאון נמוכה משל מים רגילים), בתעשיית העורות ועוד.
בישראל נוצרת תמלחת בתהליך ייצור האשלג במפעלי ים המלח, אשר שואבים את מי הים המלוחים לצורך אידוי וייצור האשלג, ומשיבים לים תמלחת בנפח של מאות מיליוני מ"ק בשנה.
תמיר שאבי (נולד ב-1950 בעיראק) היה ראש עיריית אור יהודה בין השנים 1993–1998, והראשון שכיהן כהונה שלמה מאז שהוכרזה כעיר.
כלכלן בהכשרתו ואיש בנייה ונדל"ן בעיסוקיו הפרטיים.
משפחתו של שאבי עלתה לישראל מעיראק כשהיה בן שנה.
המשפחה התגוררה באור יהודה, שהייתה אז מעברה (היא תוגדר כיישוב קבע רק ב-1955).
בנעוריו היה אתלט מצטיין בריצת 800 מ', בעל שיא אישי של 1:57.4 ד' באליפות ישראל באתלטיקה 1969, בה זכה במדליית הכסף.
שירות במערכת הביטחון ופעילות אקדמית
בשירותו הצבאי הגיע לדרגת סרן בחטיבת הצנחנים.
למד לתואר ראשון במדע המדינה ובכלכלה וסיים תואר שני ביחסים בינלאומיים.
בשנים 1980-1978 שימש מרצה באוניברסיטת תל אביב.
בשנים 1982-1980 שימש כמנהל המתנ"ס באור יהודה.
בין השנים 1993-1982 היה אחראי פרויקט שיקום שכונות באור יהודה, והעירייה זכתה בפרס קפלן על ההישג.
בבחירות לרשויות המקומיות בשנת 1993 התמודד על ראשות העיר אור יהודה וזכה.
בתקופתו נבנתה שכונת נווה סביון.
בבחירות 1998 הפסיד לראש העיר הקודם יצחק בוכובזה, ונשאר באופוזיציה.
כיום מתגורר בגני תקווה, מכהן כחבר דירקטוריון במספר חברות הנסחרות בבורסה ונחשב למומחה בדיוני ועדת גבולות מוניציפליים.
תמנון-דמבו (שם מדעי: Grimpoteuthis) הוא סוג של תמנון מטרייה אשר חי במעמקי הים באזור השכבה הבתיפלגית באוקיינוס.
סנפירים דמויי אוזניים בולטות אשר בולטים לרוחב בדיוק מעל העיניים שלהם.
מינים אחדים הם קצרים, גוצים וצהובים, בעוד אחרים דומים למדוזה בעלת נעל גדולה בצבע חום.
חלקם נראים כמו תמנון רגיל עם תוספת של "אוזניים" בצבע כחול או בצבע אחר.
הוא נקרא כך משום שהוא בעל סנפירים גדולים הבולטים מצידי ראשו, כך שהפרטים מזכירים דמותו של דמבו הפיל המעופף של וולט דיסני.
זוהו לפחות 13 מינים מסוג זה, לכל אחד חזות שונה.
השוני מאופיין בגודל ה"אוזניים" או בצבעים שונים.
חיה זו מתקיימת בקרקעית הים שם אספקת המזון קטנה מאוד.
תמנון הדמבו הוא טורף, הטרף שלו כולל סרטנים, צדפות, תולעים ושטרגליים.
תוחלת החיים של מגוון תמנוני הדמבו היא בין שלוש לחמש שנים.
כל המינים של תמנון-הדמבו הם יצורים החיים במעמקי הים, הם מתקיימים בעומקים קיצוניים של 3,000 עד 4,000 מטר מתחת לפני הים וחלקם אף מגיעים לעומקים של 7,000 מטר.
הם נצפו ברחבי העולם במימי ניו זילנד, אוסטרליה, אורגון, הפיליפינים, מרתה'ס ויניארד, גינאה החדשה ובאיים האזוריים.
תמנון הדמבו הגדול ביותר שנצפה היה באורך של 1.8 מטר ובמשקל של 5.9 ק"ג.
האורך הממוצע של רוב המינים הוא 20-30 ס"מ.
המשקל הממוצע עדיין לא נקבע.
התכונה הפיזית שהיא גם סימן ההיכר של תמנון-הדמבו היא הסנפירים דמויי האוזניים, המזכירים את אוזניו של דמבו, הפיל המעופף של וולט דיסני.
כאשר תמנון הדמבו שוחה, זרועותיו פרושות לצדדים ונוצרת צורה דמוית חצאית סביב גופו.
בזכות זרועות אלו מסווג תמנון-הדמבו כסוג של תמנון המטרייה.
תמנון הדמבו קיים בצבעים שונים, לרבות אדום, כתום, כחול ובחלק מהמקרים אף סגול.
בין עיניו לחלקו התחתון של גופו, לתמנון הדמבו יש שקע/חור שבו נמצא איבר-דמוי-מקור, הדומה בצורתו למקור העופות.
"מקור" זה משמש ללכידה ואכילת המזון.
בממוצע, מינים של תמנון-הדמבו יכולים להגיע עד לאורך של כ-20 ס"מ.
לחיה זו יש עיניים גדולות מאוד: בממוצע, רוחב העיניים הוא 12 מילימטרים.
תְּמָנוּן-כחול-טבעות (שם מדעי: Hapalochlaena), הוא סוג של תמנון קטן הכולל שלושה או ארבעה מינים.
תמנון כחול-טבעות משתייך למערכת הרכיכות ולמחלקת הסילוניות.
אף שממדיו זעירים, הוא מזוהה כאחד היצורים הימיים הארסיים בעולם.
תמנון-כחול-טבעות נפוץ באוקיינוס השקט ובאוקיינוס ההודי, בעיקר באזורים חופיים של מדינות כמו אוסטרליה, הפיליפינים, אינדונזיה, יפן ופפואה גינאה החדשה.
הוא שוכן לרוב במים רדודים בעומק של עד כעשרים מטרים, ולעיתים ניתן למצוא אותו גם בשלוליות גאות באזורים סלעיים הסמוכים לחוף.
בית הגידול האופייני לתמנון כולל סביבות עם מסתורים טבעיים, כמו סדקים באבנים, אלמוגים, קונכיות ריקות או שקעים בקרקעית החולית.
במהלך שעות היום הוא נוהג להסתתר, ופעיל בעיקר בלילה לצורכי ציד.
המבנה הפיזי של התמנון מאפשר לו להיכנס לחללים צרים ולשנות את צורת גופו כדי להשתלב במקומות מסתור קטנים.
בשל מראהו הצבעוני והלא מאיים, קיימת סכנה שמטיילים יתקרבו אליו מבלי לדעת שמדובר באחד היצורים הארסיים ביותר בטבע.
צורתו של תמנון-כחול-טבעות עגולה כמו כל התמנונים, וגודלו ככדור גולף.
לתמנון שמונה זרועות שמתפצלות מרגל אחת, והוא נושם באמצעות זימים.
שמו של התמנון ניתן לו בשל 50 הטבעות הכחולות שעל גופו.
אורכו הכולל של התמנון נע בין עשרה לעשרים סנטימטרים, כולל זרועותיו.
גופו גמיש מאוד, דבר שמאפשר לו להיכנס למקומות מסתור צרים במיוחד.
הצבע שלו משתנה בהתאם למצבו - במצב רגוע עורו צהבהב או חום בהיר, אך כאשר הוא מרגיש מאוים מופיעות על גופו טבעות כחולות בולטות.
תופעה זו נחשבת לאזהרה כלפי טורפים פוטנציאליים.
הצבע המשתנה נוצר על ידי תאי צבע מיוחדים בעור, המגיבים לשינויים עצביים.
מדובר באחת הדוגמאות המרשימות להסוואה ואזהרה בטבע.
שינוי הצבע מתרחש במהירות רבה ונחשב לאחת הדרכים המרכזיות של התמנון לתקשר עם סביבתו.
לתמנון ארס חזק ביותר, המשתק על ידי נשיכה את כל השרירים הרצוניים (לא כולל הריאות והלב).
אדם שננשך ימות כעבור כ-90 דקות, אם לא יקבל טיפול.
הארס של התמנון אגור בבלוטות הרוק שלו, וכאשר הוא תוקף, הטבעות שעליו הופכות כחולות יותר.
ארסו של התמנון, המיוצר על ידי חיידקים החיים בתוך בלוטות הרוק שלו, מכיל טטרודוטוקסין TTX, רעל או ארס הסותם את תעליות הנתרן של העצבים ומשתק את פעילותן.
הארס בגופו חזק פי 1,200 מציאניד, ושיעורו עולה פי למעלה מעשרים על הכמות הדרושה כדי להרוג אדם.
עוצמתו של ארס תמנון זה לפי מדד LD50 היא 0.3 מ"ג לקילוגרם מסת גוף.
נשיכה של תמנון-כחול-טבעות נחשבת למקרה חירום רפואי ודורשת טיפול תומך מיידי.
מאחר שאין כיום תרופה ייעודית או נסיוב נגד הרעלן, הטיפול מבוסס על תמיכה נשימתית וליווי רפואי עד שהשפעת הרעלן מתפוגגת באופן טבעי מהגוף.
לעיתים יש צורך בהנשמה מלאכותית ממושכת, ובעקבות כך, הקורבן עלול להיות משותק לגמרי אך בהכרה מלאה - מצב שהוא מסכן חיים הדורש השגחה צמודה.
למרות הסכנה, מקרי תקיפה של בני אדם נדירים יחסית, ולרוב מתרחשים כאשר אנשים מרימים את התמנון מהמים מבלי לדעת שמדובר בבעל חיים ארסי.
בגלל גודלו הקטן והמראה הצבעוני שלו, רבים נמשכים אליו מבלי להבין את הסיכון.
תמניון מכוכב הוא הפאון המכוכב של תמניון.
הוא מורכב משני ארבעונים הפוכים.
בשפה העממית הוא מכונה לעיתים "מגן דוד תלת-ממדי" בשל דמיונו החזותי לצורה דו-ממדית זו.
תמניון מכוכב מורכב משני ארבעונים משוכללים הפוכים, כך שלכל קודקוד של ארבעון אחד יש קודקוד מקביל לו מהארבעון השני, ועוד שלושה קודקודים מהארבעון השני שהמרחק בינו לבין כל אחד מהם שווה.
הצורה המתקבלת היא שמונה ארבעונים קטנים יותר, שכל אחד מהם מחובר בצלעותיו לשלושה ארבעונים אחרים.
הוא מורכב מ-24 פאות בצורת משולשים שווי-צלעות, 12 מקצועות ו-8 קודקודים.
יש לו עוד 12 מקצועות קטנים יותר המחברים בין הארבעונים ומהווים את התמניון המשוכלל החסום בתוכו, ועוד 6 קודקודים המחברים בין הארבעונים ומהווים את קודקודי התמניון.
תמניון מכוכב הוא הפאון המכוכב הפשוט ביותר (לארבעון ולקובייה אין פאונים מכוכבים מפני שהזווית הדו-מישורית שלהם קטנה מ-90° או שווה אליה), וחיבור של 8 הקודקודים שלו יוצרים קובייה.
תְּמִירוֹן (שם מדעי: Himantopus) הוא סוג של עופות גדה ממשפחת הסייפניים המכילים 5 מינים.
עופות אלה בעלי גוף שחור-לבן, מקור צר וארוך ורגליים ארוכות בהרבה יחסית לאורך הגוף, מסיבה זו הוא מכונה תמירון ("תמיר" = "גבוה").
התמירון חי באזורי ביצה וגדות נחלים או אדמות בוץ ומחפש שם סרטנים קטנים וכן יצורים קטנים נוספים שהוא מוציא מהאדמה או מהמים.
הוא איננו יכול לשחות במים אך מסוגל לעופף מעליהם.
התמירון מפוספס (Cladorhynchus leucocephalus) מוגדר כיום כמין יחיד בסוגו ובעבר שויך לסוג זה.
תְּמָנוּן הווריד (או: תמנון הקוקוס; שם מדעי: Amphioctopus marginatus) הוא מין של תמנון ממשפחת התמנוניים המצוי בימים טרופיים רדודים במזרח האוקיינוס השקט, בעיקר סביב החופים של אינדונזיה ושל אוסטרליה.
תמנון זה ידוע בעיקר במנהגו להסתתר בתוך קליפות של פרי הקוקוס.
אורכו 8 סנטימטרים בממוצע ואורך זרועותיו הוא 15 סנטימטרים.
תמנון הווריד יודע להחליף צבעים במהירות, אך בדרך כלל צבעו אפור בהיר, כצבע קרקעית הים.
על גופו ישנם סיעופים דמויי-ורידים, ומכאן שמו.
התמנון מסתתר באזורים רדודים ומחפש קונכיות כדי להסתתר בתוכן מטורפים, בהן הוא יוצר לעצמו בית.
שמו השני, תמנון הקוקוס, קיבל את שמו מכיוון שנצפה משתמש גם בקליפות קוקוס כדי לבנות לעצמו מחסה.
התמנון מסתתר בקליפה או בקונכייה ומחפש טרף קטן כמו סרטנים וחסילונים, אותם הוא תופס עם 8 זרועותיו המלופפות.
התמנון מציג התנהגות יוצאת דופן נוספת - הליכה על שתיים מרגליו על אדמת הים.
תְּמָנוּנִיִּים או תְּמָנרגליים (שם מדעי: Octopodidae) היא משפחה של רכיכות ימיות מסדרת התמנונאים.
זוהי משפחה גדולה בה הגדולים שבתמנונאים, לגדול מביניהם - תמנון פסיפי ענק (Enteroctopus dofleini) אורך זרועות של עד ומשקלו .
התמנונים יודעים להחליף את צבעיהם במהירות ואף לשנות את מרקם עורם למטרות הסוואה שעוזרת להם הן להתגונן מטורפים והן לארוב לטרף.
הם בעלי מקור קרני המכיל ארס ובעלי 8 זרועות עם כפתורי יניקה הנצמדים לטרף ומובילים אותו לעבר המקור.
למטרות הגנה תמנון יכול להסתוות במהירות, לפלוט נוזל אפור שמעוור את האויב או להסתחרר במהירות סביב הטורף ולהתלפף סביבו.
אם זה לא עוזר התמנון ינשוך במקורו הארסי את האויב.
תמנונים הם בין חסרי החוליות האינטליגנטים ביותר.
אך ישנה מחלוקת בין המדענים כמה אינטליגנטים הם.
הם שחיינים איטיים אך יודעים להסתתר בין סלעים, אלמוגים וכמה מינים יודעים אפילו להלך מחוץ למים.
בשנת 2021, קבע מחקר שבוצע בבית הספר לכלכלה של לונדון כי תמנונים, לצד סרטנים ודיונונים, הם יצורים בעלי תודעה אשר "מסוגלים להרגיש כאב, עונג, רעב, צמא, חמימות, אושר, נחמה והתרגשות".
בעקבות זאת הודיעה ממשלת בריטניה על הכללת תמנונים בחוק לרווחת בעלי חיים בעלי מודעות.
Abdopus - בו תמנון מהלך
Enteroctopus- בו תמנון פסיפי ענק
תמנון (Octopus) - בו תמנון החוף ותמנון עינוני
סוג ומין יחיד תמנון חקיין (Thaumoctopus mimicus)
סוג ומין יחיד תמנון וונדרפוס (Wunderpus photogenicus)
תְּמָנוּן פסיפי ענק (שם מדעי: Enteroctopus dofleini) הוא מין מסדרת התמנונאים ומשפחת התמנוניים, ואחד המינים הגדולים ביותר בסדרה.
הוא מצוי בחופים של צפון-מערב האוקיינוס השקט במים קרים.
אורך תמנון גדול זה 4.3 מטרים עם הזרועות ומשקלו יכול להגיע ל-75 קילוגרם.
הוא הכבד שבתמנונים לאחר המין תמנון שבע הזרועות (Haliphron atlanticus).
צבעו אדום אך הוא יכול לנפח את עורו ולשנות צבעים במהירות למטרות הסוואה או להבעת רגשות.
התמנון הפסיפי הענק מסוגל לצלול לעומק של עד 2,000 מטרים מתחת לפני הים.
הוא נפוץ בעיקר ביערות קלפ סביב אזור קולומביה הבריטית ועד לצפון קליפורניה.
התמנון מסוגל לטרוף יצורי ים רבים, לרבות סרטנים, לובסטרים, חסילונים, צדפות, כוכבי ים, חלזונות, דגים ואפילו מין של כריש - קוצן פסיפי - נתפס לעיתים על ידו.
כמו כן הוא ניזון מתמנונים אחרים.
נקבת התמנון מטפלת במסירות בצאצאיה ונשארת לגונן עליהם מאוכלי ביצים כמו דגים וכוכבי ים בלי לאכול כלל, עד למותה.
תמנון שבע הזרועות (שם מדעי: Haliphron atlanticus) הוא מין רכיכה ימית גדולה מסדרת התמנונאים המהווה את התמנון הכבד ביותר בעולם.
אורכו מגיע ל-3.5 מטרים ומשקלו ל-75 קילוגרם.
הוא קטן באורכו רק מהמין תמנון פסיפי ענק אך הוא הכבד שבמיני התמנונים.
הוא בעל גוף אפור וראש מגודל והוא בעל הנעה סילונית איתה הוא שוחה ומתקדם.
תמנון זה קרוי כך עקב כך שאחת מרגליו נמצאת קרוב מאוד לעיניו ונראית כמו חלק מהסיפון אך היא רגל רגילה ולתמנון יש כמו לשאר התמנונים 8 זרועות.
הפרט הגדול ביותר של תמנון זה נתפס סמוך לניו זילנד וכנראה שבדרום האוקיינוס השקט הם מגיעים לגדלים עצומים.
תָמְנוּן היא רשת אופנה ישראלית.
הרשת החלה את דרכה כחנות קטנה שהוקמה בשנת 1993 ברחוב שלומציון המלכה בירושלים.
מייסד החנות, ברוך ריינר, משמש כמנכ"ל הרשת.
החנות התרחבה בהמשך לסניפים נוספים: בשנת 2004 היא מנתה 32 סניפים ובשנת 2012 מנתה 64 סניפים.
מחזור המכירות של הרשת בשנת 2011 היה 190 מיליון שקלים.
נכון לשנת 2017 מונה הרשת 80 סניפים והיא מעסיקה כ-1000 עובדים.
ברשת נמכרים פריטי אופנת קז'ואל לנשים, גברים, נוער וילדים הנמכרים כולם בתוך כל סניף של הרשת, ללא קיומן של רשתות בת.
משרדי הנהלת הרשת ממוקמים בפארק התעשייה הר חוצבים בירושלים.
תמנון הפנקייק (שם מדעי: Opisthoteuthis californiana) הוא מין של תמנון מסדרת התמנונאים בעלי גוף שטוח המזכיר צורת פנקייק.
אורך התמנון 20 ס"מ והוא בעל אדרת אדומה כהה עד כתומה עם זרועות לבנות משוטחות בצורת מטריה או מצנח.
עם זרועות אלה הם נאחזים בקרקעית הים אך גם יכולים לרחף בעזרת סנפירים דמויי אוזניים איתם הם מרחפים באוקיינוס.
הצעירים צוללים עד לעומק 200 מ' אך הבוגרים יכולים להגיע עד לעומק 500-1,500 מ', שם הטמפרטורות נמוכות בהרבה.
כמו שאר התמנונים הוא גם יכול להשתמש בתנועה סילונית מהירה יותר.
תמנון זה נמצא באוקיינוס השקט מחופי קליפורניה עד חופי יפן ונמצא גם בימים קרים כמו ים ברינג הצפוני.
התמנונים ניזונים מדגיגים ומיצורים פלנקטוניים השוחים במים.
תְּמָנוּן עֵינוֹנִי או תְּמָנוּן שׁוּנִית (שם מדעי: Octopus cyanea) הוא מין של רכיכה ימית ממשפחת התמנוניים החי בשוניות אלמוגים ברחבי האזור האינדו-פסיפי.
אורכו של התמנון 16 ס"מ, אך הזרועות יכולות להגיע לאורך 80 ס"מ ומשקלו יכול להגיע ל-6 ק"ג.
למרות ששמו המדעי פירושו "כחול", פעמים רבות הוא דווקא אדום, אך הוא מחליף את צבעיו ללא הרף על פי הצורך ויכול גם לשנות את מרקם עורו.
כשהוא מוסווה, הוא מידמה לאלמוגים או לסלעים שבסביבתו.
התמנון שוחה בעזרת הנעה סילונית אך גם נאחז בעזרת הזרועות באלמוגים וזוחל עליהם.
בניגוד לתמנונים אחרים, תמנון זה הוא פעיל ביום.
שאר הזמן הוא חוזר למאורתו שבין כמה סלעים או אלמוגים.
התמנון טורף רכיכות, סרטנים, חסילונים ודגים קטנים בין האלמוגים.
הוא מחבב במיוחד סרטנים, ומשנה את צבעיו למראה המים שמעליו או למראה צלליתי.
כך הסרטן אינו רואה טורף בסביבה ויוצא ממחבואו.
הטרף מומת על ידי נשיכה ארסית.
תְּמָנוּן מהלך (שם מדעי: Abdopus aculeatus; באנגלית "algae octopus" – תמנון האצות) הוא מין של רכיכה ממשפחת התמנוניים החי סביב החופים של אינדונזיה, הפיליפינים וצפון אוסטרליה.
תמנון זה נודע עקב יכולתו להלך על היבשה בין בריכות סלעים בחיפושיו אחר מזון.
הרבה מיני תמנונים עושים זאת אך לא כדרך חיים.
אורכו של התמנון עד 7 ס"מ ואורך הזרועות 25 ס"מ בממוצע והוא בעל גוף בצבע אפור כהה.
במראהו הוא דומה לשריון של חילזון המכוסה באצות, כך הוא מסווה עצמו ומשם קיבל את שמו האנגלי.
מין זה חי סמוך לחופים ובמי בריכות הסלעים.
הוא מומחה בהסוואה ויודע לשנות צבע במהירות.
הוא נע בעזרת הנעת סילון או שזוחל עם זרועותיו החזקות על הקרקעית.
התמנון ניזון מסרטנים קצרי בטן וטרף דומה והורג אותם בעזרת נשיכה ארסית.
הוא מתקדם בין הבריכות ועל גבי הסלעים בחיפוש אחריהם וכשהוא מוצא טרף הוא ינסה לעקוב אחריו עד לתפיסתו.
תמנוגאלת (בתשליחית: ⵜⴰⵎⵏⵓⴳⴰⵍⵜ; בערבית: تامنوگالت; תעתיק לטיני: Tamnougalt) היא קסבה ונווה דקלים בהרי האטלס, בלב עמק נהר דרע במרוקו, כ-75 קילומטרים דרום-מזרחית מורזאזאת וכ-350 קילומטרים מדרום לרבאט.
משמעות השם בשפה התשליחית הוא "נקודת מפגש".
הקסבה קרובה לאגדז, למרגלות ג'בל כיסאן (Kissane, אנג').
היישוב שימש בעבר בירה של אזור מזגויטה (Mezguita) והיה מקום מושבם של מספר שליטים מקומיים, קאידים.
מדי שנה, בשבוע הראשון של חודש אוקטובר, מתקיים פסטיבל מוסם אלמה, פסטיבל תרבותי ודתי לכל כפרי האזור.
ההיסטוריה של תמנוגאלת כרוכה בזו של נווה המדבר שהייתה בירתה.
לא ידוע מתי נבנתה הקסבה.
תפקידה הפוליטי והכלכלי החל עם בואו של טאלב אל חסן אשר מונה לקאיד על ידי הסולטן העלווי במאה ה-18. בניו הצליחו לשמור על השליטה באזור עד עמק הדאדס עד לעצמאותה של מרוקו.
בשנת 1874 הקאיד של האזור גורש משטח ורזאזאת ידי הקאיד החדש ממשפחת Telouet, טאמי אל גלאווי (אנ') אשר עתיד למלא תפקיד משמעותי באזור דרע ומרקש.
המלאח של תמנוגאלת שוכן בצד המזרחי של נהר הדרע, מול אגדז, ובשנות ה-50 של המאה ה-20 היו בו כ-210 יהודים.
במלאח התקיים תלמוד תורה בשם "אהלי יוסף יצחק".
הגאוגרף יאקות אל חמאויי ציין כי הרוב המוחלט של הסוחרים בעמק הדרע היו יהודים.
היהודים היו בעלי חלקות אדמה אותה עיבדו בשותפות עם שכניהם הערבים.
בבית העלמין היהודי, הנמצא על גבעה סמוכה, קבורים בני איית אל כהן (שבט כהן) אליהם פנו בעיקר לריפוי מחלות עיניים, והם מקודשים גם למוסלמים, וכן רבי יוסף דהאן אזילאל.
הקבורה בבית העלמין נערכה בשיטה המוסלמית ללא מצבות.
תְּמָנוּן וונדרפוס (שם מדעי: Wunderpus photogenicus) הוא מין רכיכה יחידה בסוגה ממשפחת התמנוניים החיה בטבע בקרבת חופי אינדונזיה וחופים נוספים בדרום-מזרח אסיה, מהפיליפינים בצפון עד גינאה החדשה בדרום ובמזרח, ונצפתה עד לוונואטו ואיי שלמה.
תמנון וונדרפוס מצוי לרוב בעומק רדוד מ-20 מטרים באזורי חוליות או סלעים קטנים.
תמנון זה דומה מאוד לקרובו, המין תמנון חקיין (Thaumoctopus mimicus), ושניהם בעלי תכונות חיקוי של חיות אחרות, לרוב כדי להימלט מטורפים.
עם זאת תמנון זה שטוח יותר ובעל זרועות רחבות יותר.
צבעו חום כהה עד אדמדם בעל רצועות לבנות לאורך הגוף.
התמנון התגלה לראשונה רק בשנות ה-80 של המאה ה-20, והוא תואר לראשונה בשנת 2006. משמעות שמו מגרמנית הוא: "תמנון נפלא", זאת עקב הצגת הזרועות המפוארות שלו במים.
הוא מגיע לאורך כולל של 26 סנטימטרים, כשהגלימה מגיעה לאורך 2.4–3.6 סנטימטרים.
התמנון חי בגפו באזור מוגדר בו הוא חופר מחילה ומחפש במים טרף של סרטנים ושל דגים קטנים אותם הוא עוטף בזרועותיו ומזריק להם ארס בנשיכה.
כאשר הוא מאוים, פורש התמנון את זרועותיו, כששתיים מהן מופנות מטה וכך יוצר מראה מרתיע של פסים חומים אדמדמים ולבנים המזכירים מראה של קרייט ימי מפוספס או של דג זהרון, שהם בעלי ארס היכול להיות קטלני.
בשל מראה זה מניחים לו מרבית הטורפים.
אמצעי התגוננות נוסף הוא היכולת להיפרד מאחת הזרועות שנתפסו בפי הטורף.
תמנון וונדרפוס חסר את יכולת פליטת הדיו של תמנונים אחרים, והוא נע באיטיות יחסית.
בדומה לשאר התמנונים הוא מסוגל להסוות את עצמו במהירות בעת הצורך.
טורפיו הפוטנציאלים של התמנון הם דגים טורפים שונים, הנמנעים לרוב מתקיפה בשל ההרתעה החזקה שלו.
טורפים אחרים המסכנים אותו הם טרפידים, עקרבנוניים שונים ודגי פיונית מוסווים, עליהם ההרתעה שלו לא פועלת.
תמירון מפוספס (שם מדעי: Cladorhynchus leucocephalus) הוא מין של עוף ממשפחת הסייפניים המצוי רק בדרום אוסטרליה והוא המין היחיד בסוגו.
התמירון מזכיר את בני הסוג תמירון, אך שייך לסוג אחר, שבמשך שנים היה מצוי במחלוקת מדעית גדולה בקרב החוקרים, שחלקם עוד משייכים אותו לסוג תמירון.
אורכו של תמירון זה 45 עד 53 סנטימטרים, בעל מוטת כנפיים של 55 עד 68 סנטימטרים ומשקלו 220 עד 260 גרם בממוצע.
התמירון בעל נוצות לבנות, עם כנפיים וזנב שחורים, ועל החזה ישנו פס חום כהה בולט המקיף את החזה.
הראש לבן עם מקור שחור דק וארוך שמיועד לחטוף יצורים קטנים מהמים.
התמירון הוא עוף חברותי ביותר, המצוי לרוב בקבוצות גדולות המונות מעשרות בודדות עד לעשרות אלפי פרטים החיים יחד.
הם מדשדשים לאורך אגמים מלוחים רדודים, אגמים רדודים ויבשים ובאזורים צחיחים בדרום אוסטרליה.
הם נמצאים גם במקווי מים מתוקים רדודים, לרוב בקרבת סכרים וגם לאורך החופים וביצות מנגרובים מסוימות.
להקת התמירונים נודדת לאורך אוסטרליה בחיפוש אחרי אגמים כאלה ויכולה לעוף מרחקים עצומים.
להקה אחת סביב אגם אייר, המתייבש לעיתים קרובות, נדדה מעל 1,500 קילומטרים מערבה משם.
להקה אחרת שברה שיא ונדדה מעל 2,263 קילומטרים בחיפוש אגמים.
תמירונים אלה ניזונים בתנועה מהירה של מקורם ממיני סרטנים זעירים ביניהם מזימרגלאים כמו ארטמיה, סרטנים מסננים, צדפונאים ושווה-רגלאים וגם מחלזונות וצדפות שונים, חרקים החיים על הגדות כמו זבובים, פשפשים, חיפושיות ונמלים ואף מדגים קטנים מהסוג Craterocephalus (ממשפחת האדרוניים).
התמירונים לא מצויים בסכנה, אך לעיתים קרובות הם לא מתרבים בהצלחה, כנראה עקב התייבשות של אגמים כמו אגם אייר ועקב טורפי אפרוחים רבים כמו שחף כסוף, בז סבניגר ועיט מחודד-זנב.
התמירון המפוספס הוא מין מוגן באוסטרליה.
תְּמָנוּן חקיין (שם מדעי: Thaumoctopus mimicus) הוא מין של סילונית ממשפחת התמנוניים, החי בימים הרדודים של האזור האינדו-פסיפי, מים סוף עד קלדוניה החדשה וממפרץ תאילנד והפיליפינים בצפון עד לשונית המחסום הגדולה בדרום, אך רוב התמנונים חיים במימי אינדונזיה הרדודים, בקרבה לשוניות אלמוגים, אך על אדמה חולית.
בנובמבר 2021 נצפה במפרץ אילת תמנון חקיין.
תמנון זה יחידי בסוגו והוא קרוב למין תמנון וונדרפוס, אף שיש מספר הבדלים ביניהם.
הוא תואר רק בשנת 2005, ופירוש שמו המדעי מיוונית הוא: "thaûma" - פלאי ו-"ὀκτώπους" - שילוב של "oktō" - שמונה ושל "pous" - זרוע, כלומר: "בעל שמונה זרועות (תמנון) פלאי".
השם של המין פירושו: חקיין, עקב מנהגו לחקות בעלי חיים ימיים אחרים.
התמנון החקיין הוא תמנון באורך של 60 סנטימטרים בקירוב, והוא בעל מבנה עיניים גדולות בעלות "קרניים" קטנות מעליהם.
הוא בעל פיגמנטים, כמו שאר התמנונים, העוזרים לו לשנות את צבעו, ואף את צורת עורו והוא משתמש בפיגמנטים כדי להסוות את עצמו לרקע של חול או חצץ ימי בצבע צהוב עד בז' בהיר.
בנוסף הוא יכול לפרוש את זרועותיו ולהרחיב את שטחם כשצבעו בולט בצבעי שחור או חום כהה ולבן או בהיר וגם לרחף במים באופן בולט.
התנהגות זו עוזרת להרתיע טורפים מלתקוף את התמנון עקב החיקוי של יצורי ים ארסיים או מסוכנים שבמקרים רבים עוטים צבעי אזהרה.
התמנון מדמה אולי לזהרון, נחשי ים או אף למדוזה או דג סולית.
בנוסף התמנון מנצל את יכולתו כדי לפתות לעברו מיני סרטנים שהוא אוכל, תוך שימוש בזרועו כדי לדמות אותה לנקבת סרטן.
הסרטן מגלה את טעותו רק כשהתמנון מתביית עליו עם כריות היניקה החזקות של רגליו.
אפשרות נוספת שלו היא להידמות לאלמוג או ספוג, מה שמסייע להתקרבות טרף קטן כמו דגים קטנים או חסילונים שהוא לוכד.
למרות התגוננותו המיוחדת, נוסף על היכולת לפלוט ענן של דיו בעת מתקפה, הוא עדיין עשוי להיטרף בידי עקרבנוניים מוסווים, סוליתאים או טרפידים.
תְּמָנוּן אינסולריס (שם מדעי: Octopus insularis), הוא מין של תמנון ממשפחת התמנוניים, אשר התגלה לחופי ברזיל בשנת 2008 כשנחשב בגילויו לתמנון החוף, אך הכיל תכונות ייחודיות.